Zawěsće sej dźensa rejku zarejuje. Tole wona ćělnje a z nutřkownej radosću hišće zamóže. Zdobom ma wšu přičinu sej rejku popřeć. Wšako swjeći Hórčanka Hańža Młynkowa w kruhu swojich lubych přiwuznych, přećelkow a přećelow a znatych 90. narodniny. Wutrobne přeća, kwěćele a dary smě jubilarka přijimować, wšako je wosebje w katolskich Serbach znata jako přećelna žona, kotraž je swojeho mjeztym zemrěteho mandźelskeho, bywšeho Chróšćanskeho wjesnjanotu Franca Młynka, wšudźe w rjanej narodnej drasće přewodźała. Dźensa słuša k poslednim nošerkam katolskeje narodneje drasty, w kotrejž wona swěrnje a hordźe chodźi.
szl_Latn